gu gu gu gu gu gu gu gu gu gu gu gu gu gu gu gu gu gu gu gu gu gu gu gu en gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu en en en ca es es en en en en en en en es en gu gu gu gu gu gu gu gu gu gu gu en gu gu gu gu gu en gu en en en en fr en en en en el gu en en gu gu gu gu gu gu gu gu gu gu gu gu gu gu en gu gu en en en en gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu en gu gu gu en en en en en en en
ReadGujarati.com: કેટલીક ગઝલો… – સંકલિત
પસંદ કરો પ્રથમ પાનું અનુક્રમણિકા – ટૂંકીવાર્તાઓ – નિબંધો – કાવ્યો અને પદ્ય – ગઝલો – અધ્યાત્મિક લેખો – હસો અને હસાવો – સાહિત્ય લેખો – બાળસાહિત્ય – અન્ય લેખો – પ્રકીર્ણ – ડાઉનલોડ – લેખ શોધો – મહિનાવાર લેખો – ગુજરાતીમાં લખો – ગુજરાતી કેલેન્ડર – આપનો લેખ મોકલાવો – આપનું યોગદાન સંપર્ક
(‘ગુજરાત’ વિક્રમ સંવત ૨૦૭૧ના દીપોત્સવી અંકમાંથી સાભાર)
(૧) એકાદું ઠેકાણું રાખો… – નીતિન વડગામા
સાચેસાચા સમ ખાવાનું એકાદું ઠેકાણું રાખો,
સુખ-દુઃખનું ગાણું ગાવાનું એકાદું ઠેકાણું રાખો.
મુક્ત બનીને થાતી ફોગટ દોડાદોડી થકવી દેશે,
સામે ચાલી બંધાવાનું એકાદું ઠેકાણું રાખો.
પોતાના પડછાયામાંથી પણ જ્યાં રહેવાતું સાવ સલામત,
એવી ઓથે સંતાવાનું એકાદું ઠેકાણું રાખો.
ભરનિંદરમાં ભૂલ ભલે થઈ, એનું ઓસડ હાથવગું છે,
જાગી જઈને શરમાવાનું એકાદું ઠેકાણું રાખો.
પગલું માંડો ત્યાં જ પ્રયોજન આપોઆપ ઉઘાડું પડતું,
સાવ અકારણ પણ જાવાનું એકાદું ઠેકાણું રાખો.
પાણીથી પલળેલી કાયા પળભરમાં કોરી થઈ જાશે,
અંદરઅંદર ભીંજાવાનું એકાદું ઠેકાણું રાખો.
મેઘધનુષી રંગોના વાઘાથી દેહ ભલે શણગાર્યો,
ભગવા રંગે રંગાવાનું એકાદું ઠેકાણું રાખો.
(૨) કાયમ દિવાળી… – દિનેશ દેસાઈ
સબરસ બને જો આદમી, કાયમ દિવાળી,
હો જિંદગીમાં સાદગી, કાયમ દિવાળી.
પકવાન લાખો ના મળે તો ચાલશે, બસ
છે ડુંગળી ને ભાખરી, કાયમ દિવાળી.
જપ-તપ ફક્ત દેખાવ, મનમાં દાવપેચો,
દિલમાં કરી દો આરતી, કાયમ દિવાળી.
આ રંગરોગાનો કરીને ઢાંકશો શું ?
ભીતર ભરી દો ગુલછડી, કાયમ દિવાળી.
મેલું રહે છે મન, ભલે ને ઊજળું તન,
સબરસ બને જો આદમી, કાયમ દિવાળી.
(૩) શ્વાસોશ્વાસમાં… – હરદ્વાર ગોસ્વામી
હર હવાના અવસરો ઊજવાય શ્વાસોશ્વાસમાં,
રોમેરોમે ઢોલ ને શરણાઈ શ્વાસોશ્વાસમાં.
એક દિન હરકોઈનું નક્કી ગબડવાનું લખ્યું,
ખૂબ ઊંડી ખૂબ ઊંડી ખાઈ શ્વાસોશ્વાસમાં.
પર્વતોની પાસ તું ઊભો રહે પડશે ખબર,
નીકળી જાશે બધીયે રાઈ શ્વાસોશ્વાસમાં.
જિંદગીના ઝેરને એથી સરળતાથી પીધું,
ભીતરે કરતાલ, મીરાંબાઈ શ્વાસોશ્વાસમાં.
એટલે ‘હરદ્વાર’ હોવાને ચમત્કારો ગણું,
શિરડી નામે શરીરે, સાંઈ શ્વાસોશ્વાસમાં.
(૪) માણસને જરા ખોતરો… – બૈજુ જાની
માણસને જરા ખોતરો, ને ખજાનો નીકળે,
સાચવીને સંઘરેલો, એક જમાનો નીકળે.
મળે કશે આખી જિંદગી જીવતી દટાયેલી,
થાય બેઠી, બસ એક જણ પોતાનો નીકળે.
જરૂર નથી કે સીધાં દેખાતાં જ સારાં હોય,
કદી કોઈ અડીયલ પણ, મજાનો નીકળે.
રખે માનશો, હેવાનિયત હૈવાનો જ કરે,
કદી, સજ્જનમાંથીય ઘણા, શૈતાનો નીકળે.
ઘા બધે જ મળે છે, ચાહે ગમે તેને ખોતરો,
કદી બહાર, કદી અંદર, નિશાનો નીકળે.
કંઈ જ નક્કી નહીં, આ તો માણસ કહેવાય,
બહારથી પોતાનો, અંદર બીજાનો નીકળે.
(૫) એટલે ખટકું છું… – જયશ્રી દેસાઈ
જેવો છું એ લાગું છું, એટલે ખટકું છું,
સીધા રસ્તે ચાલું છું, એટલે ખટકું છું.
સંબંધોના સરવૈયામાં નહીં ગોટાળા,
ચોખ્ખે ચોખ્ખું રાખું છું, એટલે ખટકું છું.
તારી-મારી, આઘીપાછી નહીં કરવાની,
નિજ મસ્તીમાં મ્હાલું છું, એટલે ખટકું છું.
આંખોમાં આંખો રાખી, વાત કરવી મારે,
ના કૈં ચોરી રાખું છું, એટલે ખટકું છું.
કટકી-બટકી, ટેબલ નીચે, નહીં ચાલે હોં,
મ્હોં પર કે’તો આવું છું, એટલે ખટકું છું.
(૬) ગઝલ – પારસ એસ. હેમાણી
રાહ જોતા એમની તો દાયકાઓ નીકળ્યા,
કેશમાં લઈને સફેદી કાફલાઓ નીકળ્યા.
આંખ ખોલી તો ઘણાં એ દાખલાઓ નીકળ્યા,
જાત ખોલી તો કપટના આયનાઓ નીકળ્યા.
થૈ ઉથલપાથલ બજારે ને થયા છે સ્તબ્ધ સહુ,
દોટ મૂકીને તેજીના આખલાઓ નીકળ્યા.
રાતના અંધકારમાં કો’કે સખાવત શું કરી ?
શેઠની પેઢી ખૂલી તો ધાબળાઓ નીકળ્યા !
વાત સંબંધોની જ્યારે નીકળી’તી હોઠથી,
કેટલીયે આંખમાંથી વાદળાઓ નીકળ્યા.
નામ ‘પારસ’ આપણું થોડું ઘણું જ્યાં થઈ ગયું,
કૈક હૈયાથી ઈર્ષાના આંચકાઓ નીકળ્યા.
(નીતિન વડગામા : ‘તાંદુલ’, ૨-સ્વાતિ સોસાયટી, આત્મીય કૉલેજ પાછળ, કાલાવડ રોડ, રાજકોટ-૩૬૦૦૦૫
દિનેશ દેસાઈ : ૩૧, મનીપુર ગ્રીન્સ બંગલોઝ, મનીપુર બસસ્ટેન્ડ પાસે, સંસ્કારધામ પાસે, બોપલ-ઘુમા રોડ, પોસ્ટ-ગરોડિયા, અમદાવાદ-૩૮૨૧૧૫
હરદ્વાર ગોસ્વામી : જી-૨૦૧, ગણેશ હોમ્સ, સહજાનંદ હોમ્સ પાછળ, ચેનપુર રોડ, ન્યુ રાણીય, અમદાવાદ-૩૮૨૪૭૦
બૈજુ જાની : બી/૧૪, સીમંધર હોમ, વંદેમાતરમ્‍ સિટીની પાછળ, આઈ.સી.બી. પાર્કની બાજુમાં, ગોતા, અમદાવાદ.
જયશ્રી દેસાઈ : ૩૧, મનીપુર ગ્રીન્સ બંગલોઝ, મનીપુર બસસ્ટેન્ડ પાસે, સંસ્કારધામ પાસે, બોપલ-ઘુમા રોડ, પોસ્ટ-ગરોડિયા, અમદાવાદ-૩૮૨૧૧૫
પારસ એસ. હેમાણી : હેમાની હોસ્પિટલ, કાંતા સ્ટ્રીટ વિકાસ ગૃહ નજીક, ભક્તિનગર સોસાયટી, રાજકોટ.)
Share this on WhatsApp
Email This Article ·  Print This Article ·  Save article As PDF ·   Subscribe ReadGujarati
« Previous સત્યકામ – ડૉ. ચંદ્રકાન્ત મહેતા
અસ્તિત્વ – પ્રફુલ્લ કાનાબાર Next »
આ પ્રકારનું અન્ય સાહિત્ય:
એ જ ભીડમાં…. – વિમ્મી સદારંગાણી (અનુ. હુંદરાજ બલવાણી)
મેં તારો હાથ જરા જોરથી દબાવીને ઝાલ્યો હતો. બીક હતી કે કદાચ આ ભીડમાં તું મારાથી વિખૂટો ન પડી જાય. પરંતુ ખબર જ ન પડી કે ક્યા સમયે તારો હાથ સરકી ગયો મારા હાથમાંથી, રેતીની જેમ. હજી પણ મારા હાથમાં, તારા હાથની ભીનાશ, તારા હાથની ઉષ્મા, મને ખાતરી અપાવે છે કે તું મને ફરી મળીશ એ જ ભીડમાં.
મારી વાડીમાં – લાલજી કાનપરિયા
મારી વાડીમાં ખીલ્યો ગલગોટો હો જી મારો પરભુજી સૌથી છે મોટો હો જી હરિજીએ હળ હાંકિયાં ને મા લખમીએ ઓર્યાં છે બીજ, ઈન્દર રાજાએ ઓળઘોળ થૈને આકાશે ચમકાવી વીજ ! ધરતી ફાડીને ઊગ્યો કોંટો હો જી, મારી વાડીમાં ખીલ્યો ગલગોટો હો જી. કોનું તે ખેતર ને કોનાં તે બીજ ને કોની મોલાતું હિલ્લોળે ? કોનો તે મારગ ને કોની તે કેડિયું ને કોનાં પગલાં કોણ ખોળે ? પડે ... [વાંચો...]
બાપુજીની છત્રી – રાજેન્દ્ર પટેલ
જ્યારે જ્યારે ખાબકે વરસાદ બાપુજીની છત્રી આવે યાદ. ત્યારે માળિયામાં ચડું જૂની છત્રી કાઢું. જ્યાં ખોલું છત્રી જાણે એક અકબંધ આકાશ ખૂલતું. અજવાળા સામે ધરું છત્રી જીર્ણ છત્રીનાં અનેક નાનાં કાણાંમાંથી અજવાળાનો જાણે ધોધ વરસે. વરસાદમાં જ્યાં નીકળું બહાર છિદ્રાળી છત્રીમાંથી મજાનું વ્હાલ વરસાવે વાછટ. જાણે એકસામટા બધાય પૂર્વજો વરસી પડે અને બાપુજી તો હાજરાહજૂર. ખાદીની સફેદ ધોતી પહેરણ માથે ગાંધી ટોપી ઉપર કાળી છત્રી. બાપુજી ચાલતાં આખેઆખો રસ્તો એમની સાથે વટભેર ચાલતો. એ દશ્ય કેમ ભુલાય ? બા બાપુજીને જોયેલાં સાવ ... [વાંચો...]
1 પ્રતિભાવ : કેટલીક ગઝલો… – સંકલિત
કાલિદાસ વ. પટેલ {વાગોસણા} says:
December 1, 2015 at 9:29 am
સુંદર ગઝલો આપી. બધા ગઝલકારોને અભિનંદન.
સાલમુબારક. આપે ઘર ક્યારે બદલ્યું ? બધાં મજામાંને ?
કાલિદાસ વ. પટેલ {વાગોસણા}
૪૬, શાકુંતલ બંગ્લોઝ, સોલા રોડ, અમદાવાદ – ૩૮૦ ૦૬૧
Click here to cancel reply.
Select language:   Gujarati   English   (Press F12 to change language) Show Keyboard
Notify me of follow-up comments by email.
Notify me of new posts by email.
* * * * *
Download First Issue Absolutely Free !!
Click Here for download page
ચાર અછાંદસ રચનાઓ – રાજુલ ભાનુશાલી
રીડગુજરાતી : તેરમા વર્ષમાં મંગલ પ્રવેશ
શોપિંગ – મૃગેશ શાહ
ભગવાનની ખોજ – આશા વીરેન્દ્ર
વાત પરભામહારાજની… – મહેશ યાજ્ઞિક
રાષ્ટ્રશહીદોનાં સ્મારકમાં શરમ કેવી? – ડૉ. કુમારપાળ દેસાઈ
ગરમાળો, ગુલમોર અને ખખડેલું બસસ્ટોપ ! – રામ મોરી
વિધવા : પ્રથમ તો એક માણસ – સ્વાતિ બારોટ સિલ્હર
દો પલ કે જીવન સે એક ઉમ્ર ચુરાની હૈ… – રોહિત શાહ
મારી સાઇકલ – રમણ સોની
Devendra n patel: શિરિશ ભાઇ ,તમે સત્ય વાત કરિ.આખે આખુ...
Devendra n patel: All writer who are favour English...
gopal khetani: વાહ ખુબ સરસ રચનાઓ. એકલદ્વીપ અને ચાડિયો બહુ...
gopal khetani: રિડ ગુજરાતીની ૧૩મી જન્મસંવત્સરીની અઢળક...
Dhruvin bhavsar: It is very heart touching story. AA...
Dhruvin bhavsar: It is very nice story. It is very heart...
Priyakant Bakshi: Thanks Late Shri Mrugeshbhai who is...
pritesh patel: wish u many many happy returns of the day...
Amrut Gosai: વાહ સ્વાતિબેન ….ખુબ સુન્દર રિતે સમાજ...
રીડગુજરાતી પરના વિશેષ લેખો કે અન્ય અગત્યની માહિતી આપના ઈ-મેઈલ પર મેળવવા માટે અહીં આપનું ઈ-મેઈલ સરનામું લખીને જોડાઓ.(4500 થી વધુ વાચકો)
ચાર અછાંદસ રચનાઓ – રાજુલ ભાનુશાલી
રીડગુજરાતી : તેરમા વર્ષમાં મંગલ પ્રવેશ
શોપિંગ – મૃગેશ શાહ
ભગવાનની ખોજ – આશા વીરેન્દ્ર
વાત પરભામહારાજની… – મહેશ યાજ્ઞિક
રીડગુજરાતી વિશે : પ્રેસ વિભાગ
જીવન અંંતરંગ – લઘુનવલ (ભાગ ૨)
દિલ્હીનું અનોખું રવિવારી પુસ્તકબજાર.. દરિયાગંજ બુકમાર્કેટ – જીજ્ઞેશ અધ્યારૂ
જીવન અંંતરંગ – લઘુનવલ (ભાગ ૧)
This site is dedicated to Shrimad Bhagvat Mahapuran
Back to top ↑
Send to Email Address Your Name Your Email Address Cancel
Post was not sent - check your email addresses!
Email check failed, please try again
Sorry, your blog cannot share posts by email.